Kaheaastased taimed
Kaheaastased (roht)taimed on taimede eluvorm. Kaheaastaste taimede elutsükkel vältab kaks aastat. Esimesel vegetatsiooniperioodil kasvatab taim koos juurega varre(d) ja lehed (nn vegetatiivsed struktuurid). Pärast ebasoodsat perioodi kasvatab taim teisel vegetatsiooniperioodil fertiilsed osad (õied, viljad jt) ning pärast viljumist teisel aastal sureb. Enamiku kaheaastaste taimede õitsemise eelduseks on külm periood (parasvöötmes talv). Kaheaastaste taimede kunstlikuks elutsükli kiirendamiseks kasutatakse jarovisatsiooni ehk vernalisatsiooni. Võrreldes ühe- ja mitmeaastaste rohttaimedega on taimeriigis kaheaastasi taimi tühine osa. Eestis kasvavatest kaheaastastest taimedest võib mainida ussikeelt ja üheksavägist.